Shalom ja hyvää iltaa! Olen Maayan Hessen.
Tässä TV7-uutiset Jerusalemista. Uutisotsikoissa tänään: -
Israelin ja Gazan rajan tilanteen kärjistyminen -
käynnisti kostoiskut Hamasin terrori-infrastruktuuriin.
Pääministeri Netanjahun mukaan -
Israelin ja Saudi-Arabin rauha lähestyy.
Presidentti Herzog vaati ykseyttä syvien sisäisten kiistojen keskellä.
Jännitteet kiristyvät etelärajalla Hamasin hallitseman Gazan kanssa.
Islamistit sekä eri terroristiryhmien jäsenet -
ovat mellakoineet Israelin ja Gazan turva-aidan varrella.
He ovat heittäneet omatekoisia räjähteitä -
ja ampuneet umpimähkään IDF-joukkoja, -
jotka pyrkivät estämään vaaraa vuotamasta Israelin puolelle.
Hamasin jäsenet ovat taas alkaneet käyttää ilmapallopommeja, -
jotka ovat jo aiheuttaneet maastopaloja Etelä-Israelissa.
Väkivaltaisuuksien vastaiskuna IDF on perjantai-illasta lähtien tehnyt -
lennokki-iskuja Gazassa Hamasille kuuluvaan terrori-infrastruktuuriin.
Lennokki-iskuja jatkettiin lauantaina, sunnuntaina ja jopa maanantaina -
israelilaisten juhliessa sovituspäivää eli jom kippuria, -
jolloin juutalaiset paastoavat ja rukoilevat.
Ennen paluuta USA:sta Israeliin pääministeri Benjamin Netanjahu -
kiitti Fox Newsin haastattelussa -
saudikruununprinssi Mohammad Bin Salmania -
optimismista Saudi-Arabian ja Israelin suhteiden normalisointia kohtaan.
Ilahduin hänen sanoistaan.
Lainatakseni hänen sanojaan, -
lähestymme rauhaa joka päivä.
Netanjahulta kysyttiin, voisiko Israel suostua saudivaatimuksiin -
myönnytyksistä palestiinalaisille suhteiden normalisoimiseksi.
Hän sanoi, että palestiinalaisten tulisi olla osa Lähi-idän rauhanprosessia -
ilman veto-oikeutta Israelin integraatiosta Lähi-itään.
Palestiinalaisten tulisi osallistua prosessiin, -
mutta heillä ei saa olla veto-oikeutta.
Me emme 25 vuoteen solmineet -
yhtään uutta rauhansopimusta -
Egyptin ja Jordanian sopimusten jälkeen, -
koska sanottiin, että ensin pitää tyydyttää palestiinalaisten vaatimukset.
Rauha pitää solmia palestiinalaisten kanssa.
Siinä oli vain se ongelma, että he eivät tahdo rauhaa Israelin kanssa -
eivätkä valtiota Israelin rinnalle vaan ilman Israelia.
Sellainen ei johda mihinkään.
Olisi vakava virhe myöntää palestiinalaisille veto-oikeus.
Heidän pitäisi osallistua ja he voivat hyötyä prosessista.
Mietin mieluusti tapoja auttaa heitä hyötymään -
uhraamatta turvallisuuttamme ja intressejämme.
He voivat osallistua mutta vain ilman veto-valtaa.
Äskettäin nimitetty saudien Palestiinan-suurlähettiläs -
saapui tänään Ramallahiin -
esittäytymään hallinnon puheenjohtajalle Mahmud Abbasille.
On ilo olla täällä, kuten sovittiin hänen ylhäisyytensä kanssa, -
Palestiinassa, Ramallahissa.
Suurlähettiläs al-Sudairi, -
jonka Saudi-Arabian hovi nimitti myös Jerusalemin pääkonsuliksi, -
ilmaisi Saudi-Arabian pyrkimyksen toteuttaa palestiinalaisten tavoitteet.
Te kaikki näitte -
hänen ylhäisyytensä kruununprinssin Fox News -haastattelun, -
jossa hän ilmaisi intressinsä palestiinalaisveljistä -
ja toivoi heille parempaa elämää.
Ulkoministeri, prinssi Faisal Bin Farhan, -
puhui pari päivää sitten New Yorkissa -
palestiinalaisasian tärkeydestä Saudi-Arabialle -
kansainvälisten oikeutusta koskevien päätöslauselmien pohjalta.
Hän puhui myös kahden valtion mallista -
ja palestiinalaisvaltion perustamisesta.
Saudi-Arabian ja palestiinalaisvaltion suhteet ovat historialliset -
ja alkoivat ennen edesmenneen kuningas Abdul Azizin aikakautta, -
josta maan kuninkaat ovat polveutuneet tähän päivään asti.
Kruununprinssin intressi palestiinalaisasiaan ei ole uutta, -
mutta hän toivoo Lähi-idän ja koko maailman vakautta ja turvallisuutta, -
koska sillä on myönteisiä vaikutuksia kaikkiin.
Yleisesti Israelissa kannatetaan -
rauhan solmimista Saudi-Arabian kanssa.
Kuitenkin pessimismiä ja kritiikkiä esiintyy -
kaikista hallituksen kansallisesti merkittävistä suunnitelmista, -
myös Lähi-idän vakauden edistämistä vastaan.
Syynä on sisäinen kuohunta, joka johtuu siitä, -
että suuri kansanosa vastustaa heltymättä -
hallinnon aikeita uudistaa oikeuslaitosta.
Rauha Saudi-Arabian kanssa on hyvin tärkeä asia. Odotamme sitä.
Mutta täällä kaduilla kansan keskuudessa tuntuu siltä, -
että Netanjahu koettaa neuvotteluilla saada napakamman otteen maasta, -
että hän ei aidosti ole tuomassa rauhaa.
Kommentteja kuultiin taas, kun kymmenet tuhannet israelilaiset -
tulvivat jälleen Tel Avivin kaduille vastustamaan oikeusuudistusta.
Minulla on velvollisuus vanhempiani, isovanhempiani -
ja esivanhempiani kohtaan sekä lapsiani ja lastenlapsiani kohtaan.
Se on riittävän hyvä syy tulla tänne jo 39:ttä viikkoa -
suojelemaan maatamme.
Olemme protestoineet täällä jo 38 viikkoa -
vaatien pääministeri Netanjahua lopettamaan se, mitä hän tekee, -
lopettamaan oikeusuudistus.
Aiemmin tänään Israelin presidentti Isaac Herzog piti puheen -
vuoden 1973 Jom kippur -sodan kaatuneiden muistotilaisuudessa.
Hän korosti, että kun ulkomaiset viholliset havittelivat Israelin tuhoa,-
Israelin kansa yhdisti voimansa vastatakseen uhkaan yhdessä.
Jom kippur -sota oli historiallisen laaja sota, -
jonka kaltaista ei ole nähty sitten itsenäisyyssodan eikä sen jälkeen.
Yksi hälytyssireenin soitto pyhimpänä päivänä -
pirstoi ihmisten mielikuvan päivästä -
ja pakotti koko kansan unohtamaan erimielisyytensä -
ja yhdistämään voimansa Israelin tuhoa havittelevaa vihollista vastaan.
Herzog painotti tarvetta avata israelilaisten sydämet rauhalle, -
mukaan lukien ja eritoten Saudi-Arabian osalta.
Avataan mielemme, silmämme ja sydämemme rauhan mahdollisuuksille.
Älkää uskoko illuusiota, ettei sota ole mahdollinen, -
älkääkä sitäkään, että rauha ei ole mahdollinen.
Pidän sydämestäni tervetulleena -
suhteiden normalisointia Saudi-Arabian kanssa.
Se voi olla merkittävä virstanpylväs Israelin integraatiossa Lähi-itään, -
mikä alkoi jo siitä kauheasta sodasta -
ja jatkui rauhansopimuksella Egyptin kanssa muutamaa vuotta myöhemmin.
Jom kippur -sodan sankaritaistelijat vaikuttivat suuresti -
sen rauhansopimuksen toteutumiseen.
Mutta oppitunnit eivät pääty siihen.
Herzog ilmaisi toivovansa, -
että suurin uhka juutalaisvaltion turvallisuudelle olisi pian ratkaistu.
Hajaannus, polarisaatio ja loputon kiistely ovat aito uhka -
Israelin yhteiskunnalle ja valtion turvallisuudelle.
Israelin viholliset puhuvat tästä toistuvasti ja sanovat, -
että sisäinen kriisi on alkusoittoa Israelin valtion hajoamiselle.
Vaikka he ovat väärässä, meidän pitää tulla järkiimme, -
hiljentää äänensävyä, kuunnella, ojentaa kätemme -
ja lopettaa tämä sisäinen kriisi dialogin ja sopimusten kautta.
Kun pääministeri Netanjahu puhui poliittiselle ja turvapäällystölle -
Jom kippur -sodan kaatuneiden muistotilaisuudessa, -
hän muistutti vierailustaan Syyrian rajalle, -
missä hän arvioi Israelia uhkaavia nykypäivän haasteita.
Ajattelin, miten tärkeää on käyttää kansallisia alueitamme -
puskurivyöhykkeinä vihollisia vastaan.
Ajattelin uhkia, jotka piilevät rajan toisella puolen -
ja vihollisvaltioissa, jotka uhkaavat tuhota meidät.
Keskeinen oppi Jom kippur -sodasta oli se, -
ettemme väheksy mitään uhkaa.
Netanjahu toisti Israelin heltymättömän pyrkimyksen -
estää ydinaseet Iranilta, joka vaatii avoimesti Israelin tuhoa.
Pari päivää sitten sanoin presidentti Bidenille -
ja painotin samaa myös YK:n yleiskokouksessa, -
että maailman pitää estää Irania saamasta ydinaseita.
Selvensin, että me Israelissa teemme kaikkemme -
estääksemme sitä tapahtumasta.
Sen voiman ansiosta, jota olemme hioneet Jom kippur -sodasta lähtien, -
voimme suojella maatamme päättäväisesti.
Sen voiman ansiosta pelotamme vihollisiamme.
Sen voiman ansiosta saavutamme rauhan naapuriemme kanssa.
Kiitos seurasta!
Jos tuotantomme on siunannut sinua, harkitsethan lahjoittamista.
Voit lahjoittaa osoitteessa www.tv7israelnews.com.
Rukoilkaa rauhaa Jerusalemille.
Olen Maayan Hessen. Siunattua illanjatkoa! Huomiseen.